รังษี กิติญาณทรัพย์

พลเอก รังษี กิติญาณทรัพย์ (เกิด 13 พฤศจิกายน พ.ศ. 2506) ปัจจุบันดำรงตำแหน่งหัวหน้าพรรคเศรษฐกิจ อดีตกรรมการผู้อำนวยการใหญ่ สถานีวิทยุโทรทัศน์กองทัพบกช่อง 5  แผนกวิทยุโทรทัศน์ กองการกระจายเสียงและวิทยุโทรทัศน์ กรมการสื่อสารทหารช่าง กองบัญชาการกองทัพบก กองบัญชาการกองทัพไทย กระทรวงกลาโหม อดีตผู้ทรงคุณวุฒิสำนักงานกลาโหม และอดีตที่ปรึกษากองทัพภาคที่ 1

 ประวัติ 
รังษี เกิดเมื่อวันที่ 13 พฤศจิกายน พ.ศ. 2506 ที่เขตบางกอกน้อย กรุงเทพมหานคร โดยบรรพบุรุษเป็นชาวจีนแต้จิ๋วที่ได้เข้ามาพึ่งพระบรมโพธิสมภารในสมัยรัชกาลที่ 5 โดยรังษีเติบโตมาในครอบครัวนักธุรกิจโรงหล่อพระพุทธรูป ซึ่งตนได้เห็นครอบครัวทำธุรกิจมาตั้งแต่อายุ 9 ปี

รังษีได้ตัดสินใจเข้าศึกษาที่โรงเรียนเตรียมทหาร ในขณะที่ตนได้เข้าศึกษาในระดับ ม.ศ.3 หลังจากเห็นภัยสงครามจากลัทธิคอมมิวนิสต์ ถึงแม้ว่าครอบครัวไม่เห็นด้วยเพราะต้องการให้สานต่อธุรกิจของครอบครัว

ชีวิตส่วนตัว สมรสกับพลตรีหญิง วัลลภา กิติญาณทรัพย์

 การศึกษา 
รังษีเข้าเรียนชั้นประถมศึกษาที่โรงเรียนบูรณวิทย์ และมัธยมศึกษาที่ โรงเรียนเซนต์คาเบรียล ต่อมาได้สอบเข้าระดับชั้นมัธยมศึกษาตอนปลายที่ โรงเรียนเตรียมทหารในรุ่นที่ 22 หลังจากจบการศึกษาเป็นเวลาสองปี พลเอกรังษีได้เลือกเหล่าทหารบก และเข้าศึกษาต่อที่โรงเรียนนายร้อยพระจุลจอมเกล้าในรุ่นที่ 33 และได้สำเร็จการศึกษาในระดับปริญญาโท หลักสูตรบริหารธุรกิจมหาบัณฑิต (MBA) ที่ South University สหรัฐอเมริกา

 ราชการทหาร
 กองพันทหารม้าที่ 4 รักษาพระองค์ 
หลังสำเร็จการศึกษาจากโรงเรียนนายร้อยพระจุลจอมเกล้า รังษีเลือกเข้ารับราชการที่ กองพันทหารม้าที่ 4 รักษาพระองค์ ต่อมาได้รับราชการทหารในหน่วยกองพันรถถังในยศร้อยตรี ไปจนถึงได้ตำแหน่งเป็นผู้บังคับกองพันในยศพันโท

 งานด้านมวลชน ในแถบสามจังหวัดชายแดนภาคใต้ 
หลังจากสิ้นสุดตำแหน่งผู้บังคับกองพัน รังษีได้รับหน้าที่ในการดูแลมวลชน และพัฒนาชุมชนในพื้นที่จังหวัดชายแดนภาคใต้ โดยได้เข้าพัฒนาพื้นที่ ในพื้นที่ร่วมร้อยหมู่บ้าน ซึ่งรวมไปถึงศูนย์การศึกษาอิสลามอย่างโรงเรียนตาดีกา และโรงเรียนปอเนาะ

ในปี พ.ศ. 2548 ได้เข้าดูแลรับผิดชอบการทำระบบประปาหมู่บ้านใน อำเภอธารโต จังหวัดยะลา

 ผู้ทรงคุณวุฒิพิเศษกองทัพบก 
รังษีเมื่อครั้งดำรงตำแหน่งเป็นพลตรี และพลโท ได้ดำรงตำแหน่งที่ปรึกษากองทัพภาคที่ 1 และได้ดำรงตำแหน่งผู้ทรงคุณวุฒิพิเศษกองทัพบก กองบัญชาการกองทัพไทย สำนักงานปลัดกระทรวงกลาโหม โดยได้เกษียณราชการในตำแหน่งนี้

 สถานีวิทยุโทรทัศน์กองทัพบกช่อง 5 
รังษีเข้าดำรงตำแหน่งเป็นกรรมการผู้อำนวยการใหญ่  สถานีวิทยุโทรทัศน์กองทัพบก ช่อง 5 (ททบ.) แผนกวิทยุโทรทัศน์ กองการกระจายเสียงและวิทยุโทรทัศน์ กรมการทหารสื่อสาร กองบัญชาการกองทัพบก
กองบัญชาการกองทัพไทย กระทรวงกลาโหม ตอนดำรงตำแหน่งในยศพลโท ยื่นหนังสือลาออกตอนดำรงตำแหน่งยศพลเอกจากการนำเสนอข่าวสงครามรัสเซีย–ยูเครน

 การเมือง 

เมื่อวันที่ 26 เมษายน พ.ศ. 2568 พรรคเส้นด้ายได้มีการประชุมสามัญประจำปี โดยมีมติเปลี่ยนชื่อพรรคเป็นพรรคเศรษฐกิจ และรังษีได้รับเลือกให้ดำรงตำแหน่งหัวหน้าพรรค โดยรังษียืนยันว่า พรรคเศรษฐกิจไม่ใช่เพียงพรรคการเมือง แต่คือภารกิจเพื่อชาติ พร้อมสู้ฟันฝ่า และส่งมอบความหวังใหม่ให้แก่ประเทศไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 พรรคเศรษฐกิจได้เสนอชื่อพลเอกรังษีเป็นบุคคลผู้สมควรดำรงตำแหน่งนายกรัฐมนตรีในลำดับที่หนึ่ง 
โดยพลเอกรังษีวางยุทธศาสตร์ให้ตนเองเป็นผู้สมัคร ส.ส. ระบบบัญชีรายชื่อลำดับที่สิบ https://www.youtube.com/watch?v=lcjsmn35XSQ  และได้ตั้งให้คริส โปตระนันทน์ ประธานพรรค อยู่ในบัญชีรายชื่อลำดับที่หนึ่ง เพื่อเป็นแกนนำหลักของคณะกรรมการฝ่ายนิติบัญญัติ ในการเดินหน้าแก้กฎหมายต้านทุจริต ถอนรากโคน ธุรกิจสีเทา–สแกมเมอร์ https://www.theroom44.com/รายละเอียด/6683dd929e47310013f01e3a/พรรคเศรษฐกิจตั้งคณะกรรมการฝ่ายนิติบัญญัติใหม่เดินหน้าแก้กฎหมายต้านทุจริตถอนรากโคนธุรกิจสีเทา–สแกมเมอร์/695348332067b900135d7390

งานเพื่อสังคม

ในปี 2548 พลเอกรังษีได้เข้าดูแลรับผิดชอบการทำระบบประปาหมู่บ้านใน อำเภอธารโต จังหวัดยะลา และได้เข้าพัฒนาพื้นที่ ในพื้นที่ร่วมร้อยหมู่บ้าน ซึ่งรวมไปถึงศูนย์การศึกษาอิสลามอย่างโรงเรียนตาดีกา และโรงเรียนปอเนาะ https://www.tiktok.com/@economicpartyth/video/7590964589089623314

ในขณะที่รังษีได้ดำรงตำแหน่งที่ สถานีวิทยุโทรทัศน์กองทัพบกช่อง 5 หรือ ททบ. แผนกวิทยุโทรทัศน์ กองการกระจายเสียงและวิทยุโทรทัศน์ กรมการทหารสื่อสาร กองบัญชาการกองทัพบก กองบัญชาการกองทัพไทย กระทรวงกลาโหม ได้นำพาช่อง ททบ.ในการพัฒนาสังคม และชีวิตความเป็นอยู่ของประชาชน โดยอาศัยความร่วมมือระหว่าง เอกชน กองทัพ และภาคประชาสังคม ในการดำเนินงานเพื่อสังคม อาทิ การเข้าพัฒนา-มอบ-และสร้างบ้านให้ชุมชนแออัดในเขตคลองเตย การลงพื้นที่บรรเทาอุทกภัย การช่วยส่งเสริมการส่งออกผลิตภัณฑ์การเกษตรผ่านการดำเนินงานของช่อง ททบ.5เกษตรกรชาวสวนทุเรียนพังงาสุดดีใจ!!! เข้าขอบพระคุณพลโท รังษี กิติญาณทรัพย์ การเข้าซ่อมสะพานในชุมชนแออัดร่วมกับกลุ่มเส้นด้ายกอญ.ททบ. มอบสะพานข้ามคลองสามเสน

 หลักสูตรทหาร 
100x100pxหลักสูตรส่งทางอากาศ ชั้นที่ 1เมืองกาญจน์ ชวนปลูกดาวเรืองครั้งประวัติศาสตร์ จำนวน 230,000 ต้น | กองทัพบก80x80pxหลักสูตรทหารเสือราชินี ชั้นกิติมศักดิ์ | กองทัพบก80x80pxหลักสูตรสงครามทุ่นระเบิด ชั้นกิติมศักดิ์ข้าพระบาท Lightning Talk ตอน ทุ่งดาวเรือง รวมใจภักดิ์ ร่วมสร้างประวัติศาสตร์ปลูกดอกดาวเรืองให้เหลือง | กองทัพบก80x80pxหลักสูตรนักทำลายวัตถุระเบิด ชั้นกิตติมศักดิ์ | กองทัพบก80x80pxหลักสูตรนักเหินเวหา ชั้นกิติมศักดิ์ | กองทัพอากาศ

 เครื่องราชอิสริยาภรณ์ 
 เครื่องราชอิสริยาภรณ์ไทย 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒๑, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๒๘, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๐ ตอนที่ ๖ ข หน้า ๒๑, ๑๓ มีนาคม ๒๕๔๖

 อ้างอิง

หมวดหมู่:ทหารบกชาวไทย
หมวดหมู่:พลเอกชาวไทย
หมวดหมู่:นักการเมืองไทย
หมวดหมู่:หัวหน้าพรรคการเมืองในประเทศไทย
หมวดหมู่:พรรคเศรษฐกิจ
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.